གས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བ་ཅན་སྐསྒམ་པོས།དབང་པོ་འབྲིང་ལ་

གསུངས་པའི་ཞལ་གདམས་ལ་གསུམ་ལས།དང་པོ་རང་ལ་དགོས་པ་གསུམ།བར་དུ་གཞན་ལ་དགོས་པ་གསུམ།ཐ་མར་ཉམས་སུ་བླང་ཐབས་གསུམ་མོ།།དང་པོ་རང་ལ་དགོས་པ་གསུམ་ལ།དད་པ་དང་།བརྩོན་འགྲུས
དང་།དམ་ཚིག་དང་གསུམ་མོ།།དད་པ་ལ་གསུམ།འདོད་པའི་དད་པ་དང་།དང་བའི་དད་པ་དང་།ཡིད་ཆེས་པའི་དད་པའོ།།དང་པོ་འདོད་པའི་དད་པ་ནི།འཁོར་བ་སྤོང་བར་འདོད་པ་དང་།བྱང་ཆུབ་སྒྲུབ་པར་འདོད་པ་དང་།སེམས་ཅན་གྱི་དོན་བྱེད།
པར་འདོད་པའོ།།འཁོར་བ་སྤོང་བར་འདོད་པ་ནི།ཕ་མ་ལ་སོགས་པའི་གཉེན་རབ་ལ་དགྲ་རབ་ཏུ་ལྟ།གྲོགས་དང་བུ་ཚ་ལ་སོགས་པའི་གཉེན་འབྲིང་ལ་དགྲ་འབྲིང་དུ་ལྟ།ཉེ་གཞི་འབྲེལ་པ་ལ་སོགས་པའི་གཉེན་ཐ་མ་ལ་དགྲ་ཐ་མར་ལྟས་ལ།
གང་་ལ་ཡང་མ་ཆགས་པར་སྤང་བར་བྱའོ།།གཉིས་པ་དང་བའི་དད་པ་ལ་གསུམ།ཡིད་བཞིན་གྱི་ནོར་བུ་ལྟ་བུ་ནི།ཡིད་བཞིན་གྱི་ནོར་བུ་ལྔ་དགོས་འདོད་འབྱུང་བ་ལྟར།རང་ལ་དད་པ་ཡོད་ན།གནས་སྐབས་དང་མཐར་ཐུག་གི་བསམ་པ་ཐམས་
ཅད་་ཡིད་བཞིན་དུ་འགྲུབ་པས་ཀྱང་སྤྲོ།ཞིང་ས་གཤིན་པོ་ལྟ་བུ་ནི།ཞིང་ས་བཟང་པོ་ལ་ཅི་བཏབ་སྐྱེ་བ་ལྟར་དད་པ་ཆོས་ཀྱི་ཞིང་ས་ཡིན་པས་ཀྱང་སྤྲོ།དད་པ་ཁྲིམས་ཆགས་པའི་རྒྱལ་པོ་དང་འདྲ་སྟེ་ཆོས་བྱས་ན་རང་གཞན་བདེ་ལ་འགོད་པས་ཀྱང་
སྤྲོའོ།།དད་པ་ཡོད་ན་འགག་ཡོད་པའི་མཁར་བསྲུང་བ་དང་འདྲ་སྟེ་ངན་སོང་གི་བཅའ་འཕྲང་ལས་ཐར་རོ།།དད་པ་ཡོད་ན་ཆུ་བོ་ཆེན་པོའི་གྲུ་གཟིངས་དང་འདྲ་སྟེ་འཁོར་བའི་རྒྱ་མཚོ་ལས་ཐར་བར་བྱེད་དོ།།དད་པ་མེད་པའི་སྐྱོན་གསུམ་ལ།འདོད་པའི་

ད་པ་མེད་ན་ལག་རྡུམ་གསེར་གླིང་དུ་ཕྱིན་པ་དང་འདྲ་སྟེ་བྱང་ཆུབ་ཀྱི་འབྲས་བུ་མི་ཐོབ།ཡིད་ཆེས་པའི་དད་པ་མེད་ན་ལོང་བས་ལྷ་ཁང་དུ་ཕྱིན་པ་དང་འདྲ་སྟེ་ཆོས་ཀྱི་དོན་མི་ཤེས་སོ།།གཉིས་པ་བརྩོན་འགྲུས་ལ་གསུམ།གོ་ཆའི་བརྩོན་འགྲུས་དང་།
མི་ཞུམ་པའི་བརྩོན་འགྲུས་དང་།ཡོངས་སུ་མཐར་ཕྱིན་པའི་བརྩོན་འགྲུས་སོ།།གོ་ཆའི་བརྩོན་འགྲུས་ལ་གསུམ།གྱད་སྟོབས་པོ་ཆེ་སྟོབས་འགྲན་པ་ལྟར།འགལ་རྐྱེན་དང་འཐབ་ཅིང་ཉམས་སུ་བླང་།རྗེས་བདག་གི་རྒྱལ་པོ་འབྲངས་འཁོར་སྐྱོང་བ་ལྟར
ཆོས་དང་ཟང་ཟིང་གི་སྦྱིན་པས་བསྡུས་ལ་བསྐྱང་།གཙོ་བོ་དགྲ་འདུལ་པོ་ལྟ་བུའི་བརྩོན་འགྲུས་ཀྱིས་མི་དགེ་བ་བཅུའི་དགྲ་འདུལ།དགེ་བ་བཅུའི་སྲིད་བསྟེན།དམ་ཚིག་གི་མཁར་རྩིག།སྡོམ་པའི་འོབས་བཅད་དོ།།གཉིས་པ་མི་ཞུམ་པའི་བརྩོན།
འགྲུས་ལ་གསུམ་ལས།འགྲོན་པོ་དང་འགྲོན་ཁང་ལྟར་གཡེང་བའི་ཁར་མི་བཏང་བར་ཆོས་ལ་བརྩོན་འགྲུས་ཀྱིས་ཉམས་ལེན་བྱ།ཆུ་བོ་དང་གྲུ་གཟིངས་ལྟར་སྐྱེ་རྒ་ན་འཆིའི་རིམ་པ་བསམས་ལ་བརྩོན་འགྲུས་ཀྱིས་ཆོས་ལ་བསྐུལ།ལུས་དང་གྲིབ་ན།
ལྟར་དུ་མི་འབྲལ་བར་ཉམས་སུ་བླང་ངོ་།།ཡོངས་སུ་མཐར་ཕྱིན་པའི་བརྩོན་འགྲུས་ལ་གསུམ།ཞིང་པ་སོ་ནམ་བྱེད་པ་ལྟ་བུའི་བརྩོན་འགྲུས་ཀྱིས་ཉམས་ལེན་རྒྱུན་དུ་བྱས་ལ་མཐར་དབྱུང་།ཚོང་པ་ཁ་སྒྲུབ་པ་ལྟ་བུའི་བརྩོན་འགྲུས་ཀྱིས་ཆོས་ཀྱི་ཉམ
ལེན་བོགས་དབྱུང་།ཁྱིམ་པ་བུ་གསོ་བ་ལྟ་བུའི་བརྩོན་འགྲུས་ཀྱིས་སྐུགས་བསྲིངས་ལ་ཆོས་མཐར་དབྱུང་ངོ་།།བརྩོན་འགྲུས་མེད་པའི་སྐྱོན་གསུམ་ལ།གོ་ཆའི་བརྩོན་འགྲུས་མེད་ན་ཆོས་ལ་འཇུག་མི་ནུས།མི་ཞུམ་པའི་བརྩོན་འགྲུས་མེད་ན་

ཆོས་རྐྱེན་དབང་དུ་འཆོར།ཡོངས་སུ་མཐར་ཕྱིན་པའི་བརྩོན་འགྲུས་མེད་ན་རྫོགས་པའི་བྱང་ཆུབ་ཀྱི་གོ་འཕང་མི་ཐོབ་བོ།།གསུམ་པ་དམ་ཚིག་ལ་གསུམ།ཐུན་མོང་སྤྱིའི་དམ་ཚིག་དང་།སྒྲུབ་པ་ཁྱད་པར་ཅན་གྱི་དམ་ཚིག་དང་།
ཁྱད་པར་ལྷག་པའི་དམ་ཚིག་གོ།དང་པོ་ཐུན་མོང་སྤྱིའི་དམ་ཚིག་ལ་གསུམ།སྐུའི་དམ་ཚིག་ཏུ་རྡོ་རྗེ་སློབ་དཔོན་ཡིད་བཞིན་གྱི་ནོར་བུ་ལྟར་མཆོད་པས་བྱིན་རླབས་རྒྱུན་མི་འཆད།གསུང་གི་དམ་ཚིག་ཏུ་བསྙེན་སྒྲུབ་ཆུ་བོའི་གཞུང་བཞིན་དུ་མ་ཆད་པས་
དངོས་གྲུབ་རྒྱུན་མི་འཆད།ཐུགས་ཀྱི་དམ་ཚིག་ཏུ་གདམས་པ་ཟབ་མོ་རིན་པོ་ཆེའི་གཏེར་བཞིན་དུ་བཅངས་པས།བཀའ་བསྲུངས་མཁའ་འགྲོས་འདི་ཕྱིའི་དགོས་འདོད་སྒྲུབ་བོ།།གཉིས་པ་སྒྲུབ་པ་ཁྱད་པར་ཅན་གྱི་དམ་ཚིག་ལ་གསུམ།ལུས་ལྷར
སྒོམ་སྟེ།ལྷ་བཟོ་བ་རས་བྲིས་འབྲི་བ་ལྟར།སྐྱེད་རྫོགས་རིམ་པར་བསྒོམས་ནས་ལྷ་ལ་བརྟན་པ་ཐོབ་པར་བྱའོ།།ངག་སྔགས་སུ་སྒྲུབ་སྟེ།ཨོཾ་མ་ཎི་པདྨེ་ཧཱུཾ།སྙིང་པོ་ཡི་གེ་དྲུག་པ་གྲག་སྟོང་གླིང་བུ་འབུད་པ་ལྟར་ངག་ལ་བཙའ་སྟེ་རྒྱུན་ཆད་མེད་པར་བཟླས།།
ཡིད་ཆོས་ཉིད་དུ་སྒྲུབ་སྟེ་རིན་པོ་ཆེ་གསེར་གླིང་དུ་ཕྱིན་པ་ལྟར།རྣམ་རྟོག་དུག་ལྔ་སྤང་བླང་མེད་པར་ཡེ་ཤེས་རང་བྱུང་དུ་ངོ་ཤེས་པ་མ་ཡེངས་དྲན་པས་བསྐུལ་ལ་ཉམས་སུ་བླང་ངོ་།།གསུམ་པ་ཁྱད་པར་ལྷག་པའི་དམ་ཚིག་ལ་གསུམ།སྟོང་ཉིད་ནམ
མཁའ་ལྟ་བུས་རང་སེམས་ཆོས་སྐུར་རྟོགས་པར་བྱས་ལ་རང་དོན་བསྲུང་།སྙིང་རྗེས་སེམས་ཅན་ཀུན་ལ་སྙོམས་པ་ཉི་མ་ལྟ་བུས་གཞན་དོན་བསྲུང་།སྟོང་པ་དང་སྙིང་རྗེ་དབྱེར་མེད་པ་ཆུ་དང་བརླན་ནམ།འོད་དང་འོད་ཟེར་ལྟ་བུས་རང་གཞན་གཉིས་ཀའི

དོན་ལས་མི་འདའ་བར་བསྲུང་ངོ་།།དམ་ཚིག་མེད་པའི་སྐྱོན་གསུམ་ལ།ཐུན་མོང་སྤྱིའི་དམ་ཚིག་མེད་ན་བྱིན་རླབས་ཀྱི་རྒྱུན་འཆད།སྒྲུབ་པ་ཁྱད་པར་ཅན་གྱི་དམ་ཚིག་མེད་ན་སྒོམ་སྒྲུབ་ཡལ་བར་ལུས།ཁྱད་པར་ལྷག་པའི་དམ་ཚིག་མེད་ན་རང་གཞན་
གཉིས་ཀའི་དོན་མི་འགྲུབ་བོ།།།།སྤྱི་དོན་གཉིས་པ་གཞན་ལ་དགོས་པའི་ཆོས་གསུམ་ལ།བླ་མ་དང་།སློབ་མ་དང་།གདམས་ངག་དང་གསུམ་མོ།།བླ་མ་ལ་གསུམ་སྟེ།བླ་མ་བརྟག་པ་དང་།བླ་མ་བསྟེན་པ་དང་།བླ་མ་སྒྲུབ་པའོ།།བླ་མ།
བརྟག་པ་ལ་གསུམ།རྒྱང་ནས་བརྟག་པ་དང་།དྲུང་ནས་བརྟག་པ་དང་།ཡུན་རིང་དུ་འགྲོགས་ནས་བརྟག་པའོ།།རྒྱང་ནས་བརྟག་པ་ནི།སྙན་པ་ཆེ་བ།མཁས་ཤིང་བཙུན་པ།བྱང་ཆུབ་སེམས་དཔའ་ལྟ་བུར་ཀུན་གྱིས་བཀུར་བ།དེ་ལྟ་བུའི་བླ་མ་དེ་
དཀའ་བས་དང་དུ་བླངས་ལ་བཙལ།དྲུང་ནས་བཏག་པ་ལ་སྤང་བླང་གཉིས་ལས།དང་པོ་སྤང་བའི་བླ་མ་ལ་གསུམ།མེ་ལྟ་བུའི་བླ་མ་དུག་གསུམ་ཤས་ཆེན་པོ་དང་ཉེ་ན་འཚིག་པས་སྤང།ཁྱི་འབྲིད་པ་ལྟ་བུའི་བླ་མ་ཟས་ལ་ངན་པ་འདོད་པ་ཆེ་བ
སྡུང་།ཚོང་པ་ལྟ་བུའི་བླ་མ་ནོར་དང་མེ་ཏོག་བད་པར་ཆོས་མི་སྟེར་བ་སྤང་ངོ་།།གཉིས་པ་དང་དུ་བླང་བའི་བླ་མ་ལ་གསུམ།ཕ་ལྟ་བུའི་བླ་མ་གདམས་པ་ཟབ་པ།ཆོས་མཁས་པ།བཀའ་ཡངས་པ་བསྟེན།མ་ལྟ་བུའི་བླ་མ་ཐུགས་ལ་འདོགས་པ།
སྙིང་རྗེ་ཆེ་བ།བྱམས་པ་བསྟེན།རིན་པོ་ཆེ་ལྟ་བུའི་བླ་མ་བྱིན་རླབས་ཆེ་བ།འགྲོ་དོན་ཆེ་བ།གྲུབ་པ་ཐོབ་པ་བསྟེན།གསུམ་པ་ཡུན་རིང་དུ་འགྲོགས་ནས་བརྟག་པ་ནི།གསར་འགྲོགས་ཆུང་བ།ཕན་སེམས་ཆེ་བ།ཉེ་རིང་མེད་པ།གདམས་པ་གནང་བ།

དེ་ལྟ་བུ་བསྟེན་ལ་ཆོས་ལ་ནན་ཏན་བྱའོ།།བླ་མ་བསྟེན་པའི་ཐབྲལ་གསུམ།དད་པས་བསྟེན་པ་དང་།ཤེས་རབ་ཀྱིས་བསྟེན་པ་དང་།ཡོ་བྱད་ཀྱིས་བསྟེན་པའོ།།དང་པོ་དད་པས་བསྟེན་པ་ལ་གསུམ་སྟེ།དད་པས་བླ་མ་ཡི་དམ་གྱི་
དམ་པར་བསམས་ལ་བསྟེན།མོས་པས་བཀའ་ཉན་དང་ཞེ་སས་བསྟེན།གུས་པས་ལུས་ངག་ཡིད་གསུམ་གྱིས་བཀུར་བསྟི་བྱས་ལ་བསྟེན་ནོ།།ཤེས་རབ་ཀྱིས་བསྟེན་པ་ལ་གསུམ།ཐོས་པའི་ཤེས་རབ་ཀྱིས་བླ་མས་ཇི་ལྟར་གསུངས་པའི་ཚིག་བཟུང་།།
བསམ་པའི་ཤེས་རབ་ཀྱིས་དྲན་པས་ཐོས་པའི་དོན་མ་ནོར་བར་བསམ།སྒོམ་པའི་ཤེས་རབ་ཀྱིས་ཆོས་ཐམས་ཅད་བསམ་དུ་མེད་པ་དམིགས་སུ་མེད་པ།འདུས་མ་བྱས་པར་ཤེས་པར་བྱས་ལ་སྒོམ་མོ།།ཡོ་བྱད་ཀྱིས་བསྟེན་པ་ལ་གསུམ།དང་པོ་རང་གི་ཡོ་བྱད་
ཀྱིས་བསྟེན་པ་ནི།རང་ལ་ཅི་ཡོད་པའི་ཟས་སྐོམ་ལ་སོགས་པའི་ཡོ་བྱད་ཐམས་ཅད་བླ་མ་ལ་འབུལ་ལོ།།གཉིས་པ་གཞན་གྱི་ཡོ་བྱད་ཀྱིས་བསྟེན་པ་ནི།གཞན་བླ་མ་ལ་མོས་གུས་དང་བཀུར་བསྟི་བྱེད་དུ་འཇུག།བླ་མའི་བསོད་ནམས་བསྐྱེད་དུ་འཇུག་པའོ།།
ལུས་ངག་ཡིད་གསུམ་གྱི་ཡོ་བྱད་ཀྱིས་བསྟེན་པ་ནི།ལུས་གུས་པས་བླ་མ་ལ་ཕྱག་དང་བསྐོར་བ།ངག་གུས་པས་བླ་མ་ལ་ཞེས་དང་བསྟོད་པ།ཡིད་གུས་པས་གསོལ་འདེབས་དང་ཡིད་ཆེས་བྱས་ལ་བསྟེན་ནོ།།གསུམ་པ་བླ་མ་སྒྲུབ་པ་ལ་གསུམ།།
ཕྱིའི་བླ་མ།ནང་གི་བླ་མ།གསང་བའི་བླ་མའོ།།ཕྱིའི་བླ་མ་ལ་གསུམ།བླ་མ་དང་།རྗེ་བཙུན་དང་།སློབ་དཔོན་ནོ།།བླ་མ་ནི་དབང་བསྐུར་བ་དང་།གདམས་ངག་བཏབ་པ་དང་།སྒྲུབ་ལུང་ཕོག་པའོ།།རྗེ་བཙུན་ནི་རང་ལ་སངས་རྒྱས་ཀྱི་དགོངས

པ་ངོ་སྤྲད་པའོ།།སློབ་དཔོན་ནི་བཀའ་མདོ་རྒྱུད་ཀྱི་ཆོས་བཤད་པ་དང་སློབ་པ་ལ་བྱའོ།།ཕྱིའི་བླ་མ་གསུམ་པོ་སྒྲུབ་པ་ལ།རང་ལ་ཆོས་འཆད་པའི་སློབ་དཔོན་དེ།ཕྱིའི་རྒྱ་མཚོ་ལ་ནོར་བུ་ལེན་པའི་དེད་དཔོན་དང་འདྲ་བས།སློབ་དཔོན་མེད་ན་ཆོས་
མི་ཐོས་པས་ཤིན་ཏུ་དྲིན་ཆེ་བར་སྒྲུབ།དབང་བསྐུར་བའི་བླ་མ་དེ་རྗེས་བདག་གི་རྒྱལ་པོས་བཀའ་གནང་བ་དང་འདྲ་སྟེ།རྒྱལ་པོ་བཀའ་གཉེན་པོ་ཡོད་པ་ལ་མ་གནང་བར་བྱས་ན་ཆད་པ་འོང་བ་དང་འདྲ་བར།དབང་མ་ཐོབ་པར་ཉན་བཤད་སྒོམ་པ་གང་ཡང་མི་རུང
ལཊདབང་བསྐུར་བས་ཆོས་སྒོ་ཕྱེ་ནས་གང་ཡང་རུང་བས་ཤིན་ཏུ་གཉེན་པར་སྒྲུབ་བོ།།རང་ལ་གདམས་པ་བཏབ་པའི་རྗེ་བཙུན་དེ།ནད་ཀྱིས་འཆི་ངེས་པ་གསོ་བའི་སྨན་པ་དང་འདྲ་སྟེ།རང་ཉིད་འཁོར་བའི་གཅོང་ནད་དུག་ལྔའི་གཟེར་གྱིས་ཟིན་པ་ལ།སྡུག་
བསྔལ་བདེ་བར་བསྒྱུར།དུག་ལྔ་ཡེ་ཤེས་ཀྱི་སྨན་དུ་བསྒྱུར།སེམས་སངས་རྒྱས་སུ་བསྒྱུར་བ་དེ་རང་སྲོག་པས་ཀྱང་གཅེས་པར་སྒྲུབ་བོ།།གཉིས་པ་ནང་གི་བླ་མ་ལ་གསུམ།རང་སེམས་བླ་མ།རང་གསལ་བླ་མ།རང་རིག་བླ་མའོ།།དང་པོ་རང་སེམས
བླ་མ་ནི།རང་གི་སེམས་ཉིད་སྟོང་པ་ཅི་ཡང་མ་གྲུབ་པ་གཞི་རྩ་དང་བྲལ་བ་དེ་ཆོས་སྐུར་ངོ་ཤེས་པར་བྱས་ལ་སྒྲུབ།གཉིས་པ་རང་གསལ་བླ་མ་ནི།ཆོས་ཉིད་ཀྱི་དོན་མ་བཅོས་པ་རང་བྱུང་དུ་གསལ་བ་དེ་ལོངས་སྤྱོད་རྫོགས་པའི་སྐུར་ཤེས་པར་བྱས་ལ
སྒྲུབ།གསུམ་པ་རང་རིག་བླ་མ་ནི།རིག་པའི་རྩལ་སྣ་ཚོགས་སུ་འཆར་བ་འདི་རང་བྱུང་གི་ཡེ་ཤེས་ངོ་བོ་རང་ཤར་རང་གྲོལ་བས་སྤྲུལ་པའི་སྐུ་ཡིན་པར་སྒྲུབ་པོ།།གསུམ་པ་གསང་བའི་བླ་མ་ལ་གསུམ།ཕྱི་སྣང་བ་བླ་མ།ནང་སེམས་ཉིད་བླ་མ།བར

འགྲུས་དྲན་བླ་མའོ།།དང་པོ་ཕྱི་སྣང་བ་བླ་མ་ནི།སྡང་བ་ལ་འཛིན་པ་དང་ཞེན་པ་མེད་པར་རང་ཤར་རང་གྲོལ་དུ་སྒྲུབ་བོ།།གཉིས་པ་ནང་སེམས་ཉིད་ཐ་མ་ནི།སེམས་ཉིད་མ་བཅོས་མ་བསླད་པ་རང་བྱུང་རང་གསལ་གྱི་ངང་ལ་བཞག་ལ
སྒྲུབ་བོ།།གསུམ་པ་བར་འགྱུས་དྲན་བླ་མ་ནི།རྣམ་པར་རྟོག་པ་ཕྲ་རགས་ཅི་འགྱུས་ཀྱང་དེ་ཉིད་ངོ་བོ་སྟོང་པ་ཡིན་པས།རང་བྱུང་རང་གྲོལ་ཆོས་ཉིད་ཀློང་དུ་གྲོལ་བར་སྒྲུབ་བོ།།།།གཉིས་པ་སློབ་མ་བཙལ་བ་ལ་གསུམ།སློབ་མ་བརྟག་པ་དང་།།
སློབ་མ་བསྟེན་པ་དང་།སློབ་མ་ཆེ་སར་འདོན་པ་དང་གསུམ་མོ།།དང་པོ་སློབ་མ་བརྟག་པ་ལ་གསུམ།རྒྱང་ནས་བརྟག་པ་དང་།དྲུང་ནས་བརྟག་པ་དང་།བསྟེན་ནས་བརྟག་པའོ།།དང་པོ་རྒྱང་ནས་བརྟག་པ་ལ་གསུམ།རིགས་རྒྱུད་བཟང་ཞིང་ཆོས་དང་།
འཐུན་པ།དད་པ་ཆེ་ཞིང་དམ་ཚིག་གཙང་བ།ཤེས་རབ་ཆེ་ཞིང་བརྩོན་འགྲུས་ཆེ་བ་དེ་ལྟ་བུ་ལ་ཆོས་འབྲེལ་བྱས་ལ་སློབ་མར་བཟུང་ངོ་།།དྲུང་ནས་བརྟག་པ་ལ་སྤང་བླང་གཉིས་ལས།སྤང་བའི་སློབ་མ་ལ་གསུམ།དང་པོ་མདའ་ལྟར་འཕང་བའི་སློབ་མ་
ནིབླ་མ་ལ་དང་གུས་མེད་པ།གྲོགས་ལ་བརྩེ་གདུང་མེད་པ།དེ་ལྟ་བུ་དང་རྒྱང་སྲིང་ངོ་།།གཉིས་པ་དགྲ་ལྟར་འབྲོས་པའི་སློབ་མ་ནི།དམ་ཚིག་དང་ཁྲེལ་གཞུང་མེད་པ།རང་སྐྱོན་སྦས་ནས་སློབ་དཔོན་གྱི་སྐྱོན་བརྗོད་པ་དེ་ལྟ་བུ་དང་ཆོས་འབྲེལ་མི་བྱ།
ར་འབྲོས་དགོས།གསུམ་པ་དུག་ལྟར་གནོད་པའི་སློབ་མ་ནི།དམ་ཚིག་ཉམས་པ་སློབ་དཔོན་ལ་འཁོན་སྐྲག་པའི་ཉམས་གྲིབ་ཅན་དེ་ནི་སྲོག་ལ་བར་དུ་གཅོད་པས་ཕྱོགས་སུ་མི་བསྟེན་ནོ།།དང་དུ་བླང་བའི་སློབ་མ་ལ་གསུམ།ཞིང་ས་གཤིན་པོ

ལྟ་བུའི་སློབ་མ་དད་གུས་སྙིང་རྗེ་ལྡན་པ་དེ་ལ་ཆོས་ཀྱི་བྱིན་རླབས་འཇུག་པས་བསྟེན།ལུས་དང་གྲིབ་མ་ལྟ་བུའི་སློབ་ས།རྒྱུན་དུ་སྒོ་གསུམ་གུས་པས་བཀུར་བསྟི་བྱེད་པས་འབྲལ་སེམས་མི་སྐྱེ་བ་བསྟེན།ནོར་བུ་རིན་པོ་ཆེ་ལྟ་བུའི་སློབ་མ་སྙིང་རྗེ།
ཕན་སེམས་དང་ལྡན་པ།འཁོར་བ་ལ་མ་ཆགས་པའི་བློ་ཅན་དེ་ལྟ་བུ་བསྟེན་ནོ།།གཉིས་པ་སློབ་མ་བསྟེན་པ་ལ་གཉིས།ཆོས་ཀྱིས་བསྟེན་པ་དང་།ཟང་ཟིང་གིས་བསྟེན་པའོ།།ཆོས་ཀྱིས་བསྟེན་པ་ནི།ཆོས་གང་ལ་གང་འདོད་པ་བྱིན་ལ།
ཉམས་སུ་ལེན་དུ་འཇུག་གོ།ཟང་ཟིང་གིས་བསྟེན་པ་ནི།དད་ལྡན་སྒྲུབ་རྒྱགས་མེད་པ་ལ་ཟས་གོས་བྱིན་ལ་ཆོས་བྱེད་དུ་བཅུག་གོ།གསུམ་པ་སློབ་མ་ཆེ་སར་འདོན་པ་ལ་གཉིས་ལས།དང་པོ་ཐོས་པ་ཅན་བཤད་པས་མགོ་བཏོན་ལ་སྟོན་ཆེན་དུ་ཆེས
འདོན།སྒོམ་སྲན་ཅན་སྒྲུབ་པས་མགོ་བཏོན་ལ་ནགས་ཁྲོད་དམ་རི་ཁྲོད་དུ་སྒོམ་དུ་བཅུག་ལ་སྒོམ་ཆེན་དུ་ཆེ་སར་འདོན།སློབ་མ་ནི་དམ་པའི་ཆོས་སློབ་པའི་ཞིང་དུ་གྱུར་པས་སློབ།བླ་ན་མེད་པའི་བྱང་ཆུབ་སྒྲུབ་པའི་མར་གྱུར་པས་མ་ཡིན་ལ།བྱང
ཆུབ་ཀྱི་མྱུ་གུ་བསྐྱེད་པས་སློབ་བུ་ཡིན་ནོ།།།།གསུམ་པ་སློབ་དཔོན་དང་སློབ་མའི་བར་གྱི་གདམས་རག་ལ་གསུམ་སྟེ།ད་ལྷའི་གདམས་ངག་དང་།འཆི་ཁའི་གདམས་ངག་དང་།བར་དོའི་གདམས་ངག་གོ།།གདམས་ངག་ནི་ཚིགས་ཆུང་ལ་དོན
བས་མེའི་ངག་དང་འདྲ་སྟེ་མི་སླུ་བ་ཡིན་ནོ།།ད་ལྟའི་གདམས་ངག་ལ་གསུམ།ན་ལུགས།བཙའ་ལྐུགས་བ་སྐང་ལུགས་སོ།།དང་པོ་ཞུ་ལུགས་ལ་གསུམ།བཀུར་བསྟི་དང་མེ་ཏོག་ཕུལ་ལ་ལེགས་པར་ཞུ།དད་གུས་མོས་པས་བསྟེན་ལ་གུས་པས

ཞུ་བླ་མ་མཉེས་པར་བྱས་ལ་ཐག་ཆོད་པར་ཞུའོ།།བཙའ་ལུགས་ལ།མ་ལེགས་པ་དང་ལེགས་པ་གཉིས་ལས།མ་ལེགས་པ་ལ་གསུམ།འདོད་པ་ཅན་ལ་བྱིན་ན་ཆུས་ཁྱེར་བ་དང་འདྲ་སྟེ་ནོར་ཕྱིར་འབྱམས།ང་རྒྱལ་
ཅཅན་ལ་བྱིན་ན་མེ་འཚིག་པ་དང་འདྲ་སྟེ་ཁ་ཕྱིར་འཆོར།སྣོད་ངན་ལ་བྱིན་ན་རླུང་གིས་ཁྱེར་བ་དང་འདྲ་སྟེ་བཅུད་མི་ཐུབ་པར་ཡུལ་ཁམས་འགེངས་སོ།།བཙའ་ལེགས་པ་ལ་གསུམ་སྟེ།རིན་པོ་ཆེའི་གཏེར་བཞིན་བཙའ་སྟེ་བཅུད་ཁོང་ན་སོད་པ་ཕྱིར་མི་
འཆོར་བར་བྱ།ཆུ་སྲིན་གྱི་གྲེ་བར་རིན་པོ་ཆེ་ཚུད་པ་ལྟར་བཙའ་སྟེ།ཉམས་ལེན་ཁོང་ན་ཡོད་པ་ཕྱིར་ཟགས་སུ་མི་འཇུག།སེང་གེའི་འོ་མ་གསེར་བུམ་དུ་བླུགས་པ་ལྟར་བཙའ་སྟེ་སྣོད་བཟང་པོ་བཅུད་ཐུབ་པར་བྱའོ།།བསྐྱང་ལུགས་ལ་གསུམ།ལྷའི
རྒྱལ་པོ་ལྟར་བསྐྱང་སྟེ།བདུད་རྩི་ལྟ་བུའི་གདམས་པ་ཟབ་མེས་ཕན་གདགས།མིའི་རྒྱལ་པོ་ལྟར་བསྐྱང